જો આપણે સાઈઠના દાયકામાં બનેલી બી.આર.ચોપરા પ્રોડક્શનની ફિલ્મ ‘ઇત્તેફાક’નો ઉલ્લેખ કરીએ તો તે ફિલ્મમાં પહેલીવાર ડિરેક્ટરે એકસાથે અનેક એવા પ્રયોગ કર્યા હતાં. જે તે સમયમાં બોક્સઓફિસ માટે ઘાતક માનવામાં આવતા હતાં. જોકે, તે સમયમાં ‘કાનૂન’ જેવી ઓફબીટ ફિલ્મ સફળ રહી હતી. પરંતુ સાઇઠ-સિત્તેરના દાયકામાં સુપરસ્ટાર રાજેશ ખન્નાને લઇને માત્ર દોઢ કલાકની ફિલ્મ બનાવવી એ જોખમી હતું. તે સમયમાં જ્યારે ત્રણ કલાકની ફિલ્મ ચાલતી હતી ત્યારે આ ફિલ્મને 90 મિનિટની બનાવવામાં આવી હતી. બોક્સઓફિસ પર ફિલ્મ હિટ કરાવવા માટે એક્શન, કોમેડી અને મ્યૂઝિક જરૂરી માનવામાં આવતું હતું પર્તુ ચોપડા બેનરની આ ફિલ્મમાં એવું કશું જ નહોતું. છતાં સફળ રહી હતી.